| Floridos provincija*Provincia Florida* |
| --- |
| 

|  |  |
| --- | --- |
|  |  |
|  |  |
|  |

 |
|  |
|  |
| **Valstybė** | Bolivijos vėliava Bolivija |
| **Departamentas** | Santa Kruso departamentas |
| **Administracinis centras** | Samaipata |
| **Savivaldybių** | 4 |
|  |
| **Gyventojų** (2001) | 27 447 |
| **Plotas** | 4 132 km² |
| **Tankumas** (2001) | 7 žm./km² |

**Floridos provincija** (isp. *Provincia Florida*) – viena iš penkiolikos Santa Kruso departamento provincijų, esanti vakarinėje departamento dalyje, Bolivijoje. Provincijos sostinė Samaipata.

Floridos provincijoje esantis archeologinis paminklas Samaipatos fortas yra įtrauktas į UNESCO pasaulio paveldo sąrašą.

Istorija
--------

Floridos provincija buvo įkurta 1924 gruodžio 15 d. ir pavadinta Floridos mūšiui, kuris įvyko 1814 m. gegužės 25 d. tarp nepriklausomybės ir Ispanijos šalininkų, atminti. Iki tol provincijos teritorija priklausė Valjegrandės provincijai.

Geografija
----------

Šiaurėje Floridos provincija ribojasi su Ičilo provincija, šiaurės vakaruose su Manuelio Marijos Kabaljero provincija, pietvakariuose su Valjegrandės provincija, pietryčiuose su Kordiljeros provincija, šiaurės rytuose su Andreso Ibanjeso provincija.

Provincijos reljefas įvairus – kalnai, slėniai, kalvos. Svarbiausios upės – Bermechas, Paredonesas, Laguniljasas, Kirusiljasas, Lacha, Koloradas, Santa Rosa, Los Negrosas. Šiaurės vakaruose yra Besero ežeras. Didžiajai provincijos daliai būdingas šiltas drėgnas klimatas, tik pietrytinėje dalyje klimatas vėsesnis ir sausas. Vidutinė metinė temperatūra 19-22.4 °C.

Demografija
-----------

Floridos provincijos gyventojai (27 447 gyv.) sudaro 1,35 % visų departamento gyventojų. 34,36 % provincijos gyventojų gyvena miestuose ir 65,64 % kaimuose.

Didžiausi provincijos miestai:

* Mairana (3 884 gyv.)
* Samaipata (2 926 gyv.)
* Los Negrosas (2 621 gyv.)

53,47 % provincijos gyventojų yra vyrai, 46,53 % moterys. 41,23 % gyventojų yra jaunesni negu 16 metų.

Pagal 2001 metų surašymo duomenis 19,03 % provincijos gyventojų save priskiria kečujams, 1,37 % aimarams, 1,64 % kitoms indėnų tautoms. 77,96 % gyventojų nepriklauso jokioms indėnų tautoms.

Didžioji provincijos gyventojų dirba žemės ūkio, gyvulininkystės ir miškininkystės sektoriuje (57,58 %).

Administracinis suskirstymas
----------------------------


**Samaipata**
**Pampa Grande**
**Mairana**
**Quirusillas**

Provincija padalinta į 4 savivaldybes:

| Savivaldybė | Plotas | Gyventojų skaičius | Gyventojų tankumas |
| --- | --- | --- | --- |
| Samaipata | 1 670 km² | 9 739 (35,48 %) | 5,83 gyv./km² |
| Pampa Grandė | 1 765 km² | 7 933 (28,9 %) | 4,49 gyv./km² |
| Mairana | 505 km² | 7 747 (28,23 %) | 15,34 gyv./km² |
| Kirusiljasas | 192 km² | 2 028 (7,39 %) | 10,56 gyv./km² |
|

Šaltiniai
---------

1. ↑  Floridos provincija švenčia 79 metų įkūrimo sukaktį. Jorge A. Arancibia C. Archyvuota kopija 2008-10-18 iš Wayback Machine projekto. **(**isp.**)**
2. ↑  Santa Kruso departamento statistika. Bolivijos nacionalinis statistikos institutas (2001) Archyvuota kopija 2009-04-19 iš Wayback Machine projekto.
3. ↑  Floridos provincijos savivaldybės Archyvuota kopija 2008-12-01 iš Wayback Machine projekto.
4. ↑  Gyventojų statistika. Bolivijos nacionalinis statistikos institutas (2001) Archyvuota kopija 2008-11-18 iš Wayback Machine projekto.

Nuorodos
--------

* Floridos provincijos žemėlapis Archyvuota kopija 2008-09-14 iš Wayback Machine projekto.

  



| Santa Kruso departamento provincijos | Santa Kruso departamento vėliava |
| --- | --- |
| Andres Ibanjesas | Anchel Sandovalis | Čikitosas | Kordiljera | Florida | German Busčas | Gvarajosas | Ičilas | Ignasijo Varnesas | Chosė Migel de Velaskas | Manuel Marija Kabaljeras | Njuflo de Čavesas | Obispo Santistevanas | Sara | Valjegrandė |